Joop Admiraal
Jacob (Joop) Admiraal (Ophemert, Gelderlân, 26 septimber 1937 – Amsterdam, 25 maart 2006) wie in Nederlânske akteur, dy 't benammen bekend waard troch syn rollen by Het Werkteater en Toneelgroep Amsterdam.

Karriêre

Debút
Admiraal debutearre yn 1959 by de Nederlandse Comedie, mar hy bruts earst troch fan 1971 ôf by Het Werkteater, wêrmei't er op lokaasje eksperimintearre mei stikken dy't maatskiplik ta de saak dogge. Foar it solotonielstik U bent mijn moeder út 1981, dêr 't er sawol de soan (himsels) as syn tachtichjierrige demintearjende mem yn spile, krige er in Louis d'Or. It stik waard ek ferfilme, lykas Hersenschimmen (1988), wer oer demintens.

Tonielgroep Amsterdam
Yn 1987 foege er him by de nij oprjochte Toneelgroep Amsterdam. Yn dy hoedanichheid die er mei oan gâns teäterfoarstellingen yn klassike en moderne rollen. Spesjaal foar him en syn kollega Kitty Courbois skreau de Amerikaanske skriuwer Richard Maxwell it toanielstik Mercy Samaritans, dat yn 2002/03 yn premjêre gie. Admiraal spile oant syn pensjoen yn 1999 by Toneelgroep Amsterdam. Ek nei syn pensjoenearring bleau er spyljen. Hy seach der faak tige brekber út, mar koe nettsjinsteande dat ek tige krêftich spylje. Behalven yn de films U bent mijn moeder en Hersenschimmen spile Admiraal ek yn films as "Max Havelaar" (1976 ), "Twee vrouwen" (film) en Kort Amerikaans (1979).

Priveelibben 
Admiraal hat relaasjes hân mei sjonger en akteur Ramses Shaffy, mei wa't er ier jierren sechstich nei Rome reizge op syk nei nijsgjirrich filmwurk (de brieven dy't se skreaune oan harren mienskiplike freondinne Shireen Strooker waarden yn 2004 bondele) en mei akteur Gerard Thoolen. Twaentweintich jier lang wie er de libbenspartner fan Jaap Jansen, âld-útjouwer/kompanjon by Van Gennep.

Hy ferstoar ynienen yn'e âldens fan 68 jier oan in hertoanfal. Op de dei fan syn ferstjerren hie er jûns optrede moatten yn it toanielstik Uit Liefde, dêr't er de jûns dêrfoar ek noch yn stie.

Filmografy 
Big City Blues (1962) – rol ûnbekend
Spinoza (telefyzjefilm, 1965) – rol ûnbekend
Jongens, jongens, wat een meid (1965)
Het museum (telefyzjefilm, 1966) – rol ûnbekend
Het gangstermeisje (1966) – Wessel Franken (stim, net op de ôftiteling)
Colombe (telefyzjefilm, 1967) – rol net bekend
To Grab the Ring (1968) – rol onbekend
Lucelle (tf-film, 1968) – Ascagnes
Toestanden (1976) – rol net bekend
Avondrood (1976) – Van Beusekom
Max Havelaar of de koffieveilingen der Nederlandsche handelsmaatschappij (1976) – Slotering
Prettig weekend, meneer Meijer (tf-film, 1978) – rol onbekend
Camping (film) (1978) – Henk
Opname (1979) – De Bruin
Kort Amerikaans (1979) – De Spin
De verwording van Herman Dürer (1979) – reklassearingsamtener
Twee Vrouwen (1979) – learaar
The Lucky Star (1980) – Thomas
Het teken van het beest (1980) – dûmny
Achter glas (1981) – rol ûnbekend
Een zwoele zomeravond (1982) – Patrick/Cor van Kalkhoven
De smaak van water (1982) – Schram
U bent mijn moeder (1984) – alle rollen
Hersenschimmen (1988) – Maarten Klein
Eline Vere (1991) – de hear Hovel
Rooksporen (1992) – rol ûnbekend
Wie aus weiter Ferne (tf-film, 1994) – rol ûnbekend
Oude tongen (1994) – boargemaster Joop Sake
Oog in oog (tf-rige) – âld man (1994)
Duinzicht boven (1999) – rol ônbekend
Ober (film) (2006) – meagere man
Olivier etc. (2006) – rol ûnbekend

Literatuer 
Ramses Shaffy en Joop Admiraal: Brieven uit Rome aan Shireen Strooker. Nijgh & Van Ditmar, Amsterdam 2004. ()

Keppelingen om utens 
  Toanielgroep Amsterdam
  Koarte biografy op werkteater.nl

Nederlânsk filmakteur
Nederlânsk toanielakteur
Súdgeldersk persoan
Persoan berne yn 1937
Persoan stoarn yn 2006